***9. Napirendi pont***

***ELŐTERJESZTÉS***

***Csabdi Község Önkormányzat Képviselő-testületének***

***2021. szeptember 21. napjára összehívott***

***soros, nyílt ülésére***

***Az előterjesztés címe és tárgya:***

*I/69. Bicske és térsége szennyvízelvezetés és tisztítás-SZV elnevezésű víziközmű rendszer 2022-2036. évi Gördülő Fejlesztési Tervről*

***A tárgykört rendező jogszabály:***

* *Magyarország helyi önkormányzatiról szóló 2011.évi CLXXXIX. törvény (a továbbiakban: Mötv.),*
* *a víziközmű szolgáltatásról szóló 2011. évi CCIX. törvény*

***Előterjesztő: Huszárovics Antal polgármester***

***Az előterjesztést készítette: Dr. Sisa András jegyző***

***Tisztelt Képviselő-testület!***

*A 2011. december 31-én hatályba lépett, 2011. éviCCIX. törvény (Vksztv) 11. §-a rendelkezik arról, hogy a víziközmű szolgáltatás hosszú távú biztonsága érdekében víziközmű szolgáltatási ágazatonként 15 éves időtávra Gördülő Fejlesztési Tervet szükséges készíteni. A Gördülő Fejlesztési Terv (továbbiakban: GFT) részét képezi a felújítási és pótlási, valamint a beruházási terv.*

*A törvény előírása szerint a felújítási, pótlási tervrészét a víziközmű szolgáltató, a beruházási tervrészt az ellátásért felelős (esetünkben az önkormányzat) készíti el, és jóváhagyásra benyújtja szeptember 30-ig a Magyar Energetikai és Közmű-szabályozási Hivatalhoz. Külön megállapodás szerint a szolgáltató előkészítette a beruházási tervet is az önkormányzat helyett, az önkormányzatnak csak el kell azt fogadnia, vagy eltérő véleményét megfogalmaznia. Felhatalmazás alapján a szolgáltató is benyújthatja az önkormányzat helyett a beruházási tervet. A FEJÉRVÍZ Zrt. által megküldött tervek elfogadása esetén a határozatot 2021. szeptember 10. napjáig kéri a szolgáltató visszaküldeni.*

*A FEJÉRVÍZ Zrt. elkészítette az I/69. Bicske és térsége szennyvízelvezetés és tisztítás-SZV elnevezésű víziközmű rendszer 2022-2036. évi Gördülő Fejlesztési Terv javaslatát a víziközmű szolgáltatás szinten tartása, illetve javítása érdekében.*

*A GFT felsorolja mindazon szükséges felújításokat, pótlásokat, illetve beruházásokat, melyek megvalósítása elengedhetetlen a rendszer zavartalan működéséhez.*

*Az ivóvízszolgáltató rendszer Bicske, Csabdi, Mány településekkel közösen üzemel, ezért a GFT elfogadásához minden tag önkormányzatnak szükséges a véleményezi nyilatkozata. A törvény szerint a tag önkormányzatok véleményt nyilvánító határozata alapján a gesztor – Bicske Város Önkormányzata – fogja határozattal elfogadni a terveket és továbbküldeni a hatóság részére elfogadásra.*

*A FEJÉRVÍZ Zrt. a programban feltüntetett felújítási, pótlási munkákat az ellátásért felelős által történő elfogadása, megrendelési és a MEKH jóváhagyása mellett tudja ütemezetten megvalósítani.*

*Ezen munkák forrása a díjban szereplő használati díj.*

*Kérem a Tisztelt Képviselő-testületet, hogy az előterjesztést megvitatni és a szolgáltató által előkészített Gördülő Fejlesztési Tervek véleményezéséről dönteni szíveskedjen.*

*Csabdi, 2021. szeptember 7.*

***Huszárovics Antal***

 *polgármester*

***Határozati javaslat:***

***Csabdi Község Önkormányzat Képviselő-testületének***

***/2021. (IX. ) határozata***

***I/69. Bicske és térsége szennyvízelvezetés és tisztítás-SZV elnevezésű víziközmű rendszer 2022-2036. évi Gördülő Fejlesztési Tervről***

***Csabdi Község Önkormányzat*** *Képviselő-testülete, mint a* ***I/69. Bicske és térsége szennyvízelvezetés és tisztítás-SZV elnevezésű víziközmű rendszer*** *résztulajdonosa, megtárgyalta a 2022-2036. GFT-ről szóló napirendi pontot és az alábbi határozatot hozta:*

1. ***Csabdi Község Önkormányzat*** *Képviselő-testülete, a melléklet szerinti* ***I/69. Bicske és térsége szennyvízelvezetés és tisztítás-SZV elnevezésű víziközmű rendszer 2022-2036. évi Gördülő Fejlesztési Terv*** *felújítási és pótlási tervét (1. sz. melléklet) véleményezési szinten elfogadja, a gesztor önkormányzatnak azt végleges elfogadásra javasolja.*
2. ***Csabdi Község Önkormányzat*** *Képviselő-testülete, a melléklet szerinti* ***I/69. Bicske és térsége szennyvízelvezetés és tisztítás-SZV elnevezésű víziközmű rendszer 2022-2036. évi Gördülő Fejlesztési Terv*** *beruházási tervét (2. sz. melléklet) véleményezési szinten elfogadja, a gesztor önkormányzatnak azt végleges elfogadásra javasolja.*
3. *Az I/69. Bicske és térsége szennyvízelvezetés és tisztítás-SZV elnevezésű víziközmű rendszer 2022-2036. évi Gördülő Fejlesztési Terv a területrendezési tervvel és a vízgyűjtő-gazdálkodási terv településünket érintő részével összhangban van.*

*Határidő: 2021. szeptember 10.*

*Felelős: polgármester*